Што ж такое “Прыцемкі”? Перш за ўсё, эратычны трэнажор для падлеткаў. Любоўны трохкутнік, што ёсць цэнтрам аповесці, блізкі да дасканаласці. Гераіня Крыстэн Сцюарт і марыць згубіць цноту, і баіцца гэтага. Яе два патэнцыйных партнёра адлюстроўваюць мужчынску натуру, падзеленую на два асноўных элемента: звярыную моц (ваўкалак Джэйкаб, у выкананні Тэйлара Лотнэра), то бок фізіялогію, і амаль нематэрыяльную прыгажосць (вампір Эдвард, ён жа Роберт Патынсан), то бок элемент платанічны. Пасля доўгіх, расцягнутых на тры фільмы і кнігі, ваганняў, яна выбірае другі варыянт. Тым больш, што вампір, арганічна звязаны з крывёю, здаецца ёй ідэальным кандыдатам для дэфларацыі.